El catedràtic Pablo Oñate rep el Premi Nacional de Sociologia i Ciència Política

## El catedràtic Pablo Oñate rep el Premi Nacional de Sociologia i Ciència Política

Pablo Oñate amb el premi junt amb el rei Felipe VI; José Félix Tezanos, president del CIS; i Juan Cruz Cigudosa, secretari d'Estat de Ciència, Innovació i Universitats. Foto: Casa de S.M. el Rey

El professor de la Universitat de València Pablo Oñate ha rebut aquest dimecres el Premi Nacional de Sociologia i Ciència Política 2024 com a reconeixement a l’aportació i trajectòria acadèmica, científica i professional en el camp de la Sociologia o de la Ciència Política. El guardó l’ha rebut de mans del rei Felip VI en una cerimònia celebrada en el Palau Reial de Madrid.

Catedràtic de Dret Constitucional, Ciència Política i de l’Administració de la Universitat de València, Oñate Rubalcaba ha sigut reconegut per la seua “brillant trajectòria professional i acadèmica de més de tres dècades”, tal com va destacar el jurat del guardó. El jurat, a més, ha remarcat l’impacte i la profunditat de l’obra d’Oñate Rubalcaba, qui s’ha consolidat com un dels referents en l’estudi de la democràcia, els sistemes electorals i el comportament polític.

El premi, atorgat pel Centre d'Investigacions Sociològiques (CIS), premia “una brillant trajectòria professional i acadèmica”.

El guardó s’atorga en reconeixement a una vida dedicada a l’acadèmia, un llegat reflectit no sols en els 17 llibres escrits i editats per Oñate, sinó també en la seua participació activa en més de 150 congressos científics a tot el món. A més, ha publicat més d’un centenar d’articles en revistes especialitzades i capítols de llibres, el que l’ha convertit en una figura clau en l’anàlisi de qüestions polítiques contemporànies, com la representació política, les elits parlamentàries i el funcionament dels sistemes electorals.

Oñate Rubalcaba és llicenciat en Dret i doctor en Ciències Polítiques per la Universitat Autònoma de Madrid. Ha sigut investigador i professor visitant en prestigioses universitats internacionals, entre elles Georgetown University, Oxford University i la London School of Economics, entre altres. A més, ha treballat com a consultor i observador internacional en diversos processos electorals en països com Bòsnia i Hercegovina, Myanmar i Mèxic, la qual cosa subratlla la transcendència global de la seua labor. També ha treballat en importants projectes institucionals a Espanya i en organitzacions internacionals com l'Agència Espanyola de Cooperació Internacional i Desenvolupament.

El jurat d’enguany va estar presidit per José Félix Tezanos i va comptar amb la participació de destacats especialistes com Silvia García Ramos, Rosario H. Sánchez Morales i Inés Alberdi Alonso, entre altres, que van acordar per unanimitat atorgar el premi a Pablo Oñate, destacant la seua destacada contribució a la ciència política i la seua incansable labor acadèmica.

Arxivat en:
Premis i distincions
, Institucional
, Reconeixements externs
, Facultat de Dret
, Dret Constitucional, Ciència Política i de l'Administració

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar